मकान माटी के रहे लेकिन नाता खाँटी रहे
मकान माटी के रहे लेकिन नाता खाँटी रहे
खाटी-माची रहे लेकिन सभ एके संगे रहे
सोफा-डबल बेड जबसे बा आईल, भाई से भाई के अंगना बाटाईल
कोठा प अब केहु नाही सुते, बात के बतंगड़ अब तनिको ना होखे
तुलसी के चौरा प दिया जरावल, सुख अवरू दुख में सभके जगावल
दुवार-दुवारी प ना रहे केवाड़ी, राही बटोही भी जाहां पिये पानी
कउवा के उचरल, परदेशी के आश
मोटर बा खाड़, लेकिन मनवा निराश
पईसा भले कम रहे, लेकिन माथा प ना गम रहे
नाता के नतुली में भी लेकिन प्रेम तनिको ना कम रहे
रिश्ता निबाहल, रूठल मनावल जीनिगी के काम रहे
मकान चाहे माटी के रहे, लेकिन नाता एकदम खाँटी रहे
बहुत कुछ मिलल ए पईसा के मारा-मारी में
बहुत कुछ भुलाईल बा एह बंद केवाड़ी में
bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva mag_Deva bho_Deva